หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 661

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

รหัสบุคคล (PIN)
คืออะไร ?

รหัสบุคคล(PIN Code :
Personal Identification Number Code)
PIN Code
คืออะไร

PIN Code
คือชุดตัวเลขหรือตัวอักษรที่กำหนดขึ้นเป็นรหัสลับเฉพาะส่วนบุคคลที่ใช้ร่วมกับเลขประจำตัวประชาชนเพื่อใช้เป็นรหัสผ่านเข้าสู่ระบบงานหรือการให้บริการในระบบคอมพิวเตอร์
ภายใต้ข้อกำหนดหรือรูปแบบของหน่วยงานผู้ให้บริการจะกำหนดขึ้น

PIN Code กับ
กรมการปกครอง
กรมการปกครองได้พัฒนาระบบงานการให้บริการประชาชนทางด้านงานทะเบียนและบัตรด้วยระบบคอมพิวเตอร์มาอย่างต่อเนื่องมีประสิทธิภาพและประชาชนที่ไปติดต่อขอใช้บริการได้รับความสะดวกรวดเร็วประหยัดเวลาและค่าใช้จ่าย
จากการพัฒนาระบบงานอยู่อย่างต่อเนื่องเพื่อให้ประชาชนคนไทยทุกคนทุกหนแห่งมีสิทธิเข้าถึงการบริการของภาครัฐที่เปิดให้บริการข้อมูลด้านต่างๆ
ได้อย่างทั่วถึงผ่านระบบเครือข่าย
กรมการปกครองจึงได้ขยายรูปแบบการให้บริการโดยได้รับความเห็นชอบและอนุมัติจากอธิบดีกรมการปกครองให้สำนักบริหารการทะเบียนเป็นหน่วยงานที่รับผิดชอบนำโครงการรหัสบุคคล(PIN
PROJECT) มาใช้
พร้อมทั้งให้กล่องจดหมายอิเล็กทรอนิกส์คนไทยดอทคอมฟรี
(Free E-mail Address khonthai.com)
แก่คนไทยทุกคนที่มีรหัส PIN Code
เพื่อใช้ในการรับ-ส่งจดหมายผ่านระบบเครือข่าย Internet
ที่เว็บไซต์ www.khonthai.com

เริ่มใช้รหัส PIN
Code เมื่อไหร่
กรมการปกครองได้เริ่มให้บริการรหัส PIN
Code เป็นการทดลองปฏิบัติ ตั้งแต่วันที่ 1 สิงหาคม 2544
เพื่อให้ประชาชนได้ใช้เป็นรหัสผ่านควบคู่กับเลขประจำตัวประชาชนเพื่อเข้าสู่ระบบการให้บริการตรวจสอบข้อมูลของตนเองและเป็นรหัสผ่านเข้าสู่กล่องจดหมายอิเล็กทรอนิกส์
(E-mail) ที่ได้มาพร้อมกับรหัส PIN Code ผ่านInternet
ที่www.dopa.go.th และ www.khonthai.com

วิธีการได้มาของPIN
Code
ประชาชนคนไทยทุกคนที่มีชื่ออยู่ในทะเบียนบ้านถูกต้องตามกฎหมายมีสิทธิได้รับ
PIN Code และสามารถ ไปขอPIN Code
ได้ที่สำนักทะเบียนอำเภอกิ่งอำเภอสำนักงานเขต
เทศบาลทุกแห่งที่ไหนก็ได้ทั่วประเทศ
ซึ่งขณะนี้สำนักทะเบียนสามารถออนไลน์ทั่วถึงกันทุกแห่งแล้ว
โดยผู้ขอต้องเป็นเจ้าของข้อมูลเท่านั้นใช้หลักฐานบัตรประจำตัวประชาชนหรือหากยังไม่ทำบัตรก็สามารถนำหลักฐานสำเนาทะเบียนบ้านและสำเนาใบสูติบัตรไปยื่นขอได้ที่ฝ่ายทะเบียนและบัตรฯโปรแกรมให้รหัสลับ
PIN Code
รวมอยู่ในชุดโปรแกรมให้บริการงานทะเบียนราษฎรหัวข้อที่ 11
ไม่มีค่าใช้จ่ายใด ๆ ทั้งสิ้น

รหัส PIN Code
ที่ได้มาเป็นอย่างไร
รหัส PIN Code ที่ได้มามี 2 ชุด
ชุดที่ 1 เรียกว่าPIN 1 ชุดที่ 2 เรียกว่าPIN 2
โดยทั่วไปจะใช้ PIN 1 ส่วนPIN 2
จะใช้ในบางโปรแกรมที่เปิดให้บริการประชาชนจำเป็นต้องระบุทั้งPIN
1 และ PIN 2
โดยผู้พัฒนาโปรแกรมจะแจ้งไว้ให้ทราบอย่างชัดเจน
นอกจากได้รหัส
PIN Code
มาแล้วท่านยังได้รับกล่องจดหมายอิเล็กทรอนิกส์คนไทยดอทคอมด้วย
ดังตัวอย่[email-masked]
ฟรีทันทีซึ่งให้เนื้อที่เก็บจดหมายขนาด 2 เมกะไบต์
(Megabytes) และสามารถแนบไฟล์ข้อมูลได้ครั้งละ 30 กิโลไบต์
(Kilobyte)
เมื่อใดก็ตามที่เนื้อที่เก็บจดหมายของท่านเต็มท่านจะไม่สามารถรับจดหมายใหม่ได้ท่านต้องทำการลบจดหมายที่ไม่ต้องการทิ้งด้วยตัวท่านเอง

การใช้รหัส
PIN Code
รหัส PIN Code
ที่ได้มาจะใช้งานได้ในวันถัดไปโดยใช้เป็นรหัสผ่านควบคู่กับเลขประจำตัวประชาชนของท่านเองเพื่อเข้าสู่การบริการภาครัฐและเข้าสู่กล่องจดหมายอิเล็กทรอนิกส์
khonthai.com ผ่านช่องทางดังนี้

1. ใช้ผ่าน
Internet ที่เว็บไซต์ www.dopa.go.th และ www.khonthai.com
ภายใต้หัวข้อประตูสู่การบริการภาครัฐ
หรือhttp://www.khonthai.com/thailandgateway/
ซึ่งภายในโปรแกรมที่เปิดให้บริการในเว็บไซต์จะมีหัวข้อให้เลือกใช้บริการมากมาย
เช่นสามารถตรวจสอบตนเองด้านข้อมูลตามทะเบียนราษฎรข้อมูลการจัดทำบัตรประจำตัวประชาชนข้อมูลการจดทะเบียนสมรส
/
หย่าข้อมูลการใช้สิทธิในการเลือกตั้งข้อมูลหนังสือเดินทางข้อมูลประกันสุขภาพฯลฯและข้อมูลการบริการภาครัฐอื่นๆ
ที่จะเปิดให้บริการเพิ่มอีกในอนาคต อาทิ
การลงคะแนนใช้สิทธิเลือกตั้งที่ใดก็ได้โดยไม่จำเป็นต้องกลับไปยังภูมิลำเนา
ข้อมูลประกันสังคม ข้อมูลใบขับขี่หรือข้อมูลพื้นฐานอื่นๆ
ของหน่วยงานภาครัฐที่ร่วมมือกับกรมการปกครองเป็นต้น
หรือในส่วนของE-mail Address khonthai.com
หากต้องการเปลี่ยนรหัส PIN Code
หรือเปลี่ยนชื่ออีเมล์ของตนเองให้สั้นและจำง่ายก็สามารถทำได้

2. ใช้ผ่านตู้บริการอเนกประสงค์ (MPM : Multi
Purpose Machine)
เป็นเครื่องบริการประชาชนอเนกประสงค์โดยมีระบบให้บริการประชาชนหลากหลายรูปแบบ
อาทิ การคัดสำเนารายการทะเบียนอินเตอร์เน็ตสาธารณะ
การซื้อลอตเตอรี่อัตโนมัติ
หรือการแจ้งย้ายเข้าหรือออกจากทะเบียนบ้านแบบอัตโนมัติโดยไม่ต้องไปทำที่อำเภอฯลฯซึ่งจะเปิดให้บริการตามห้างสรรพสินค้าร้านสะดวกซื้อหรือสถานที่สำคัญๆ
ในเร็ว ๆ นี้

ประชาชนจะได้รับประโยชน์อย่างไร
1.
เป็นรหัสสำหรับเข้าตรวจสอบข้อมูลของตนเองจากฐานข้อมูลโดยตรงเช่นข้อมูลตามทะเบียนราษฎรข้อมูลการทำบัตรข้อมูลการจดทะเบียนสมรส
/ หย่าฯลฯ

2.
เป็นรหัสสำหรับเข้าตรวจสอบสิทธิประโยชน์อื่นๆ
ของภาครัฐที่ทางราชการจะแจ้งสิทธิต่างๆ
ของท่านให้ทราบผ่านทางเลือกนี้
และที่จะเปิดให้บริการเพิ่มเติม
เช่นสิทธิการเลือกตั้งประกันสุขภาพประกันสังคม
การขึ้นทะเบียนทหารการทำใบขับขี่ฯลฯ

3.
เป็นรหัสสำหรับเข้าขอตรวจคัดรับรองสำเนารายการทะเบียนข้อมูลของตนเองผ่านทาง
Internet และตู้บริการอเนกประสงค์ (MPM)
เพื่อใช้เป็นหลักฐานในการติดต่อหน่วยงานใด ๆ
ได้โดยไม่ต้องพกพาเอกสารติดตัว

4.
เป็นรหัสสำหรับเข้าสู่กล่องจดหมายอิเล็กทรอนิกส์ (E-mail
Address khonthai.com) เพื่อรับ-ส่งข้อมูลข่าวสารได้

5.
เป็นรหัสสำหรับการยืนยันตัวบุคคลในการขอทำบัตรประจำตัวประชาชนครั้งต่อไป
เพื่อเป็นการป้องกันบุคคลอื่นมาสวมตัวหรือสวมสิทธิขอท่านในการทำบัตร

6. เป็นรหัสในการขอเข้ารับบริการต่างๆ ภาครัฐ
(E-GOVERNMENT)

7.
เป็นรหัสในการแสดงความคิดเห็นและลงประชามติ

8.
เป็นรหัสในการขอเข้ารับบริการทางธุรกิจ (E-BUSSINESS)

9.
เป็นรหัสในการยื่นคำร้องสอบถามข้อมูลหรือจ่ายค่าบริการภาครัฐ

10.
ประชาชนได้รับความสะดวกและรวดเร็วในการขอใช้บริการทำให้ประหยัดเวลาและค่าใช้จ่าย

สิ่งเหล่านี้เป็นเพียงส่วนหนึ่งที่รัฐ
จัดทำขึ้นให้แก่ประชาชนเพื่อส่งเสริมความเป็นอยู่ให้ดีขึ้นและในอนาคตอันใกล้นี้
ยังมีบริการอื่นๆ
อีกมากที่จะตามมาดังนั้นรหัสบุคคลจึงมีความจำเป็นสำหรับทุกคนขอให้เก็บรักษาไว้ให้ดีและพยายามจดจำไว้ให้แม่นยำ

ข้อมูล www.dopa.go.th

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting